cyanic-selkie/wikianc huggingface dataset:
జైపూర్ (రాజస్థాన్)
కళలు, హస్తకళలు
రాజస్థానీ పాలకులు చక్కని కళాపోషకులు. వారు పలు కళలను కళాకారులను ఆదరించి ప్రోత్సహించారు. వారు దేశం నలుమూలల నుండి, అంతర్జాతీయంగా నైపుణ్యము కలిగిన కళాకారులను, చేతిపని వారిని అహ్వానించారు. వివిధ సమూహాలకు చెందిన ప్రజలు రాజస్థానుకు చేరి అక్కడే స్థిరపడ్డారు. నగరంలోని చేతి పనులు వరుసగా బంధాని, బ్లాక్ ప్రింటింగ్ (అచ్చుల సాయంతో అద్దకము), రాతి చెక్కడము, శిల్పాలు, టార్కషి (లోహపాత్రల అలంకరణ, కొయ్య సామాను అలంకరణ), జరీపని, గోటు పని, కినారి, జర్ధారీ పని, వెండి ఆభరణాలు, రత్నాలు, ఎనామిల్ పని, ఆభరణాలు, సూక్ష్మ వర్ణ చిత్రాలు, బ్లూ పాటరీ (మృత్తిక కళాఖండాలు), దంతపు పని, షెల్లాక్ పని (జిగురుతో చేసే పని), తోలు వస్తువుల తయారీ మొదలైనవి.
కళాప్రదర్శన
జైపూరు ప్రత్యేకత కథక్ నృత్యం. ఇతర నృత్యరీతులు తమాషా.
ఆహారసంస్కృతి
జైపూర్ నోరూరించే పలు ఆహారపదార్ధాలకు ప్రసిద్ధి. అంతర్జాతీయ పర్యాటక ఆకర్షణ కేంద్రం కనుక ఇక్కడ తయారయ్యే ఆహారాలు ప్రపంచప్రసిద్ధం అయ్యాయి. ఇక్కడ లభించే డాల్ భాటీ కూర్మా, మిస్సీ రోటీ, గేవర్, ఫీని, గజక్, చౌగుణికీ లడ్డూ, మూంగ్ తాల్ వంటి తీపి పదార్థాలు పర్యాటకులకు నోరూరిస్తాయి.
పండుగలు
సంవత్సరం పొడవినా అనేక ఉత్సవాలు జరుగుతూ ఉంటాయి. వాటిలో కొన్ని గాంగ్యూర్ ఫెస్టివల్, జైపూర్ రచయితల ఉత్సవం, కిటే ఉత్సవం, శీతల మతా ఉత్సవం, చాక్సు సంత, గజోత్సవం మొదలైనవి.
క్రీడలు
పోలో, షూటింగ్, గోల్ఫ్, క్రికెట్, టెన్నిస్, బాడ్మింటన్, కబడ్డి మొదలైన క్రీడలు నగరంలో ప్రజాదరణ పొందిన క్రీడలు. 30,000 మంది కూర్చుని తిలకించగల సామర్థ్యం కలిగిన సవాయి మాన్సింగ్ స్టేడియం  జాతీయ, అంతర్జాతీయ క్రికెట్ మ్యాచ్‌లకు వేదికగా ఉంది. క్రికెట్ గ్రౌండుతో చేరి ఇండోర్, ఔట్‌డోర్ క్రీడలు జరగడానికి వీలుగా సకల వసతులు కలిగిన స్పోర్ట్స్ కాంప్లెక్స్ ఉంది. అనేక అంతర్జాతీయ బ్యాడ్మింటన్, టెన్నిస్ క్రీడలు ఇక్కడ నిర్వహించబడ్డాయి. రాజస్థాన్ రాయల్ పేరుతో జైపూరు నగర ఐ పి ఎల్ క్రికెట్ బృందం కూడా ఉంది. పోలో క్రీడల సమయంలో పోలో క్రీడాకారులకు, ప్రేక్షకులకు పోలో క్లబ్ భోజన వసతి సమకూరుస్తుంది. జగత్పురా వద్ద జే డి ఏ షూటింగ్ రేంజస్ ఎయిర్ గన్, ట్రాప్ షూటింగ్ క్రీడలకు అంతర్జాతీయ ప్రామాణిక వసతులు కల్పిస్తుంది. ఇది ప్రజల సందర్శనానికి అవకాశం కల్పిస్తుంది. రాంబాగ్ ప్యాలెస్ పక్కనే రాంబాగ్ గోల్ఫ్ క్లబ్ తమ కార్య నిర్వహణ చేస్తుంది. పోలో క్లబ్ ప్రజలకు గోల్ఫ్ ఆడే వసతి కల్పిస్తుంది. నగరమంతా ఉన్న జై క్లబ్, ఇతర క్లబ్‌లు ఇతర క్రీడలకు కావలసిన సౌకర్యాలను కలిగిస్తుంది. నగరంలో ఉన్న పాఠశాలలో అనేకం విద్యార్థులకు ఫుట్ బాల్, క్రికెట్, టెన్నిస్, బాస్కెట్ బాల్, హాకీ వంటి బాల్ గేమ్స్ లకు కావలసిన వసతి కలిగిస్తుంది.
విద్య
సమీపకాలంగా జైపూర్ విద్యాపరంగా అభివృద్ధి చెంది ఉంది. ప్రశాంతమైన జైపూర్ నగరానికి ఉత్తరభారదేశ వాసులు తమ పిల్లలను ఉన్నత చదువులకు, సాంకేతిక విద్యాభ్యాసానికి పంపడానికి ఉత్సుకత చూపుతున్నారు. జైపూరులో 60 కంటే అధికమైన ఇంజనీరింగ్ కశాశాలలు, 40 కంటే అధికమైన బిజినెస్ మేనేజ్మెంట్ ఇన్‌స్టిట్యూట్‌లు (వాణిజ్య విద్యాశిక్షణాలయాలు), 15 కంటే అధికమైన ఫార్మశీ ఇన్‌స్టిట్యూట్‌లు (ఔషధ తయారీ శిక్షణాలయాలు), 4 హోటెల్ మేనేజ్మెంట్ ఇన్‌స్టిట్యూట్‌లు (వసతిగృహ నిర్వహణ శిక్షణాలయాలు), 3 మెడికల్ కాలేజులు (వైద్య కళాశాలలు), 6 దంతవిద్యా కళాశాలలు, ఉన్నాయి. జైపూర్ నగరంలో రాజస్థాన్ విశ్వవ్ద్యాలయంతో చేరి 8 విశ్వవిద్యాలయాలు ఉన్నాయి. నేషనల్ ఇన్‌స్టిట్యూట్‌ ఆఫ్ అగికల్చరల్ మార్కెటింగ్: జైపూర్, మాళవీయ నేషనల్ ఇన్‌స్టిట్యూట్‌ ఆఫ్ టెక్నాలజీ: జ్సైపూర్, ది ఎల్ ఎన్ ఎమ్ ఇన్‌స్టిట్యూట్‌ ఆఫ్ ఇన్ఫర్మేషన్ టెక్నాలజీ: జైపూర్ (డీమ్డ్ యూనివర్సిటీ) జైపూర్ యూనివర్శిటీ ఉన్నాయి. నగరంలో 250 సిబిఎస్‌సి, ఐసిఎస్‌ఇ కంటే స్కూల్స్ (పాఠశాలలు)ఉన్నాయి.
మాద్యమం
జైపూర్ నగర ప్రచురణా మాద్యమం గురించి చెప్పాలంటే రాజస్థాన్ పత్రిక & దైనిక్ భాస్కర్ వంటి దినపత్రికలు ప్రథమ స్థానంలో ఉంటాయి. ఇవి కాక నగరంలో ఉదయపు వార్తా దిన పత్రికలు డైలీ న్యూస్, దైనిక్ నవజ్యోతి, రాష్ట్రదూత్, సమాచార్ జగత్, మేహక భారత్, నఫా నుకమ్, మార్నింగ్ న్యూస్ ఉన్నాయి. ఆంగ్ల పత్రికలలో టైమ్స్ ఆఫ్ ఇండియా, హిందూస్థాన్ టైమ్స్, డి ఎన్ఏ ప్రముఖమైనవి. ఇవి కాక సాయంత్రపు ప్రచురణలలో టుడే, ఈవినింగ్ ప్లస్ ఉన్నాయి. రాష్ట్రప్రభుత్వ ఆధీనంలో పనిచేస్తున్న ఆల్ ఇండియా రేడియో జైపూర్ నగరంలో మీడియమ్ వేవ్, ఎఫ్ ఎమ్ ప్రసారాలను అందజేస్తుంది. ఇది ప్రాంతీయ ఎఫ్ ఎమ్ ఆకాశవాణి ప్రసారాలైన రేడియో మిర్చ్, ఋఏడియో సిటీ, మై ఎఫ్ ఎమ్, రేడియో తడ్క, గ్యాన్ వాణి, సౌత్ ఆసియా ఎఫ్ ఎమ్ లతో పోటీపడుతూ పనిచేస్తుంది. నగరంలో ఇండియా స్కూల్ ఇంటర్నేషనల్ ఇన్‌స్టిట్యూషనల్ నెట్‌వర్క్ నిర్వహిస్తున్న కమ్యూనిటీ ఎఫ్ ఎమ్ ఉంది. ది పబ్లిక్ బ్రాడ్‌కాస్టర్ దూర్దర్శన్ (ప్రసార భారతి)ప్రధాన ప్రసారాలతో కలసి ప్రాంతీయ ప్రసారాలను అందజేస్తుంది.దూరదర్శన్ ప్రసారాలలో కేబుల్ ఆపరేటర్ ప్రసారాలలో డిటిహెచ్ ప్రజాదరణ పొంది ఉంది. ఇండియాలైన్ ద్వారా నగరం టెలిఫోన్ (దూరవాణి) సేవలను అందుకుంటున్నది. మొబైల్ (హస్తవాణి) ఆపరేటర్లు రిలయన్స్ సిడిఎమ్‌ఎ& రిలయన్స్ జి ఎస్ ఎమ్, బి ఎస్ ఎన్ ఎల్, ఏర్ టెల్, ఎమ్ టి ఎస్, యూనినార్, టాటా డికొమొ, ఏర్ సెల్, వొడాఫోన్, ఐడియా ద్వారా సేవలందిస్తున్నారు.
రహదారి
జైపూరు రాజస్థన్ రాష్ట్రానికి రాజధని అలాగే ఇది రాజస్థాన్ రాష్ట్ర నడి మధ్య ఉపస్థితమై ఉంది. నేషనల్ హైవే (జాతీయరహదారి)8 జైపూరు నగరాన్ని ముంబాయి, ఢిల్లీనగరాలతో అనుసంధానిస్తుంది. నేషనల్ హైవే (జాతీయరహదారి)12 జైపూర్ నగరాన్నికోటతో అనుసంధానిస్తుంది. నేషనల్ హైవే (జాతీయరహదారి) 11 జైపూర్ జిల్లాలో మొత్తంగా 266 కిలోమీటర్ల పొడవున ఉండి ఈ నగరాన్ని బికనర్ నుండి అగ్రాతో అనుసంధానిస్తుంది. 2000 మార్చి నాటికి వివిధ రహదార్ల మొత్తం పొడవు సుమారుగా 4,102 కిలోమీటర్ల పొడవు ఉంటుంది. ఆర్ ఎస్ ఆర్ టి సి రాజస్థాన్ రాష్ట్రం అంతటి నుండి ఢిల్లీ, ఉత్తరప్రదేశ్, హయానా, మధ్యప్రదేశ్, గుజరాత్ వంటి ప్రదేశాలకు బస్ సర్వీసులను అందిస్తుంది. బస్ సర్వీసులు సింధీ క్యాంప్, జవహర్ నగర్ బస్ స్టాండ్, దుర్గాపురా బస్ స్టాండ్, సొడాలా బస్ స్టాండ్‌ల నుండి బస్సు సర్వీసులను నడుస్తుంటాయి.
సిటీ బస్
జైపూర్ నగరసర్వీసు బస్సులను జైపూర్ సిటీ ట్రాన్స్‌పోర్ట్ సర్వీసెస్ (జే సి టి ఎస్ ఎల్) నిర్వహిస్తుంది. నగరంలో మొత్తం 300 నగర సర్వీసు బస్సులు నడుస్తున్నాయి. ఈ బస్సులలో రెగ్యులర్ బస్సులు,లో ఫ్లోర్ బస్సులు ఉన్నాయి. నగరంలో వైశాలి నగర్, విద్యాధర్ నగర్, సంగనర్ డిపోల నుండి శీతలీ కరణ బస్సులను కూడా జే సి టి ఎల్ బస్సులను నడుపుతుంది. ప్రర్యాటకుల కొరకు హాప్ అండ్ హాప్ ఆఫ్ బస్సులను ప్రతిపాదిస్తుంది.
జైపూర్ బి ఆర్ టి ఎస్
జైపూర్ బస్ రాపిడ్ ట్రాన్‌సిస్ట్ సర్వీసులకు 2006లో ప్రభుత్వం నుండి అనుమతి లభించింది. జైపూర్ జే సి ఎస్ టి ఎల్ బస్సులను నిర్వహించే బాధ్యతను ప్రభుత్వం జే సి టి ఎల్ కు ఇచ్చింది. జైపూర్ డెవలప్‌మెంట్ అధారిటీ, జైపూర్ నగర్ నిగమ్ సమష్టి నిర్వహణలో ఒక ప్రత్యేక వాహనం రూపుదిద్దబడింది. ఉత్తర - దక్షిణ కారిడార్ ఒక శాఖ బస్సులను సి-జోన్ వద్ద హర్మదా నుండి పానీ పీచ్ 2010 నుండి నడుపబడుతున్నాయి.
ట్రైన్
బహరతీయ రైల్వే నైరితీ విభాగానికి జైపూర్ ప్రధాన కేంద్రము. జైపూర్ రిల్వే స్టేషను మీటర్‌గేజ్ మార్గాలు యూనిగేజ్ ఆఫ్ ది ఇండియన్ రైల్వేస్ ప్రణాళిక ఆధ్వర్యంలో 1988 నుండి 1995 సంవత్సరాలలో బ్రాడ్‌గేజ్ రైలు మార్గంగా మార్చబడ్డాయి. ఇక్కడి నుండి రాజస్థాన్ లోని అన్ని నగరాలకు అలాగే భారతదేశంలోని అన్ని ప్రధాన నగరాలకు రైలు సర్వీసులు నడుపబడుతున్నాయి. ఇక్కడి నుండి మీటర్‌గేజ్ రైళ్ళు శ్రీ గంగానగర్, చూరు, సికార్ వరకు రైలు సర్వీసులు నడుస్తుంటాయి. భరతీయ రైల్వే శాఖ నడుపుతున్న అత్యధిక విలాసవంతమైన రైలు అయిన ప్యాలెస్ ఆన్ వీల్స్  కూడా తమ పర్యాటకులను జైపూరు నగరంలో ఆపి సందర్శించే వీలు కల్పిస్తుంది.
జైపూర్ మెట్రో
జైపూర్ మెట్రో పేరుతో ఒక రాపిడ్ ట్రాన్సిస్ట్ ప్రాజెక్ట్ ప్రారంభించి పనులు జరుగుతున్నాయి. ఇది నగర వాసులలకు త్వరిత ప్రయాణ వసతిని కల్పిస్తుంది. ఇది 2014 నాటికి పనులు పూర్తి చేసుకుని సేవలను ప్రారంభిస్తుందని ఎదురు చూడబడుతుంది.
వాయుమార్గం
జైపూర్ ఇంటర్‌నేషనల్ ఎయిర్ పోర్ట్ సంగనర్ వద్ద ఉంది. జైపూర్ నగర కేంద్రానికి 10 కిలోమీటర్ల దూరంలో ఉన్న ఈ విమానాశ్రయం నుండి దేశంలోని అనేక నగరాలకు విమాన సేవలను అందిస్తూ అలాగే అంతర్జాతీయ సేవలను అందిస్తుంది. టెర్మినల్ 1 నుండి దేశీయ, అంతర్జాతీయ విమానాలు నడుస్తుంటాయి. టెర్మినల్ 2 దేశీయ వస్తురవాణాకు మాత్రమే ప్రత్యేకించబడింది. ఈ విమానాశ్రయం నుండి 2009-2010 వరకు 2,55,704 విదేశీప్రయాణీకులు, 12,67,876 ప్రయాణీకులు ప్రయాణించినట్లు అంచనా. జైపూర్ కార్గో (వస్తువులను చేరవేయడం)సర్వీసులను నడుపుతుంటాయి. ఢిల్లీలో అధికంగా కురిసే మంచు కారణంగా అనేక విమానాలు ఢిల్లీ నుండి జైపూరుకు దారి మళ్ళించబడుతుంటాయి.
వెలుపలి లింకులు
Jaipur Jaipur جايبور Джайпур জয়পুর জয়পুর Jaipur Džajpur Jaipur Jaipur Jaipur Ĝajpuro Jaipur Jaipur Jaipur fa:جی‌پور Jaipur Jaipur જયપુર ג'איפור जयपुर hif:Jaipur Jaipur Jaipur ジャイプル ჯაიპური Jaipur 자이푸르 Jaipur Jaipur Džaipuras ജയ്‌പൂർ जयपूर Jaipur जयपुर जयपुर Jaipur (stad) Jaipur ଜୟପୁର Jaipur Jaipur pnb:جے پور Jaipur Jaipur Джайпур जयपुर Džajpur Džaipur Џајпур Jaipur செய்ப்பூர் Jaipur Jaipur Jaypur Джайпур جے پور Jaipur Jaipur 齋浦爾
తెల్లబాడు
తెల్లబాడు ప్రకాశం జిల్లా మద్దిపాడు మండలానికి చెందిన రెవెన్యూయేతర గ్రామం
గ్రామంలో మౌలిక వసతులు
ప్రజా కళ్యాణమండపం:- తెల్లబాడు గ్రామంలో కీ.శే.కల్లూరి సురేంద్రబాబు ఙాపకార్ధం, వారి బంధువులు 40 లక్షల రూపాయల వ్యయంతో, ప్రజా కళ్యాణమండపం ఏర్పాటుచేసి, 2015, డిసెంబరు-2వ తేదీనాడు ప్రారంభించారు.
గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో పల్లెపు వెంకటేశ్వర్లు సర్పంచిగా ఎన్నికైనారు.
శ్రీ చెన్నమల్లేశ్వరస్వామివారి ఆలయం
ఈ ఆలయం 400 సంవత్సరాల చరిత్ర గలది. ఈ ఆలయంలో, 2015, మార్చి-19వ తేదీ, మాసశివరాత్రి నాడు, సూర్యకిరణాలు గర్భగుడిలోనికి ప్రవేశించి స్వామివారిని అభిషేకించినవి. అర్చకులు స్వామివారికి విశేషపూజలు నిర్వహించారు. భక్తులు స్వామివారిని దర్శించి తరించారు.
ఈ ఆలయంలో 2015, ఆగస్టు-31వతేదీ సోమవారంనాడు, పోలేరమ్మ పొంగళ్ళ కార్యక్రమం వేడుకగా నిర్వహించారు. సాగుచేసిన పంటలుబాగా పండాలనీ, వర్షాలు బాగా కురిసి, పంటలు బాగా పంటలు బాగా పండాలనీ పూజలుచేసారు. పొంగళ్ళు సమర్పించుకొని మొక్కుబడులు తీర్చుకున్నారు. కొలుపులకు బంధుమిత్రుల రాకతో గ్రామంలో పండుగ వాతావరణం నెలకొన్నది. సాయంత్రం గ్రామములో పొంగళ్ళతో గ్రామోత్సవం నిర్వహించారు. ఈ సందర్భంగా వివిధ రకాల వేషధారణలు, వాయిద్యాలతో ఊరేగింపు సందడిగా సాగినది.
ప్రధాన పంటలు
వరి, అపరాలు, కాయగూరలు
సీతారాంపూర్ (కొత్తపల్లి)
సీతారాంపూర్, తెలంగాణ రాష్ట్రం, కరీంనగర్ జిల్లా, కొత్తపల్లి మండలానికి చెందిన గ్రామం. ఇది జిల్లా ప్రధాన కేంద్రమైన కరీంనగర్ పట్టణం నుండి దక్షిణం వైపు 24 కి.మీ.ల దూరంలో, చిగురుమామిడి నుండి 2 కి.మీ.ల దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లా లోని కరీంనగర్ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన కొత్తపల్లి మండలం (కరీంనగర్) లోకి చేర్చారు.
సమీప గ్రామాలు
ముల్కనూర్ (2 కి.మీ.), ఒగులాపూర్ (2 కి.మీ.), రామంచ (4 కి.మీ.), ముదిమాణిక్యం (6 కి.మీ.), పర్లపల్లి (6 కి.మీ.) మొదలైన గ్రామాలు సీతారాంపూర్‌కు సమీపంలో ఉన్నాయి. సీతారాంపూర్ చుట్టూ ఉత్తరం వైపు తిమ్మాపూర్ మండలం, దక్షిణం వైపు కోహెడ మండలం, తూర్పు వైపు సైదాపూర్ మండలం, పశ్చిమాన బెజంకి మండలం ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
రవాణా
కొత్తపల్లి రైల్వేస్టేషన్ ఇక్కడికి సమీపంలోని రైల్వే స్టేషన్. కొత్తపల్లి నుండి సీతారాంపూర్‌కు రోడ్డు కనెక్టివిటీ ఉంది.
నిజమైన చిలుకల సూచీ
శాస్త్రీయ విభజన ఆధారంగా నిర్ధారించిన, (ప్సిట్టాసిడాయె)ప్రజాతికి చెందిన జాతులకి సంబంధించిన సూచీయే ఈ నిజమైన చిలుకల సూచీ. ఇతర ప్రజాతి ప్సిట్టాసిఫోర్మ్స్కి చెందిన రెండు కుటుంబాలు స్త్రిగోపిడాయే (5 జాతులు కల చిన్న కుటుంబము,
అన్నీ న్యూజీలాండ్,చుట్టుపక్కల దీవులకి చెందినవి), కకాటుయిడాయె (కుకాటూస్).మూడు కుటుంబాలకి సంబంధించిన సూచీ కూడా ఉంది.దాని కొరకై చిలుక వ్యాసాన్ని చూడండి.
తెగ సైక్లోప్సిట్టాసిని
లో చూపుతారు.
ప్రామాణికాలు
వర్గం:పక్షులు జాబితాలు
బెల్లా విస్టా
బెల్లా విస్టా తెలంగాణ రాష్ట్ర రాజధాని హైదరాబాదులోని సైఫాబాద్ శివారు ప్రాంతంలో ఉన్న రాజభవనం. ఇది హైదరాబాదు రాష్ట్రంలో నిజాం రాజుకు రాజభవనంగా ఉండేది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడం గా గుర్తించబడింది.
నిర్మాణం
10 ఎకరాల విస్తీర్ణంలో ఇండో-యూరోపియన్ శైలీలో ఈ బెల్లా విస్టా భవన నిర్మాణం జరిగింది. బెల్లా విస్టా అనగా అందమైన దృశ్యం అని అర్థం. ఫ్రెంచ్ ఆర్కిటెక్ట్ పద్ధతిలో రూపొందిన ఈ భవనం నుండి హుస్సేన్ సాగర్ చూడవచ్చు.
చరిత్ర
హైదరాబాదు హైకోర్ట్ ప్రధాన న్యాయమూర్తైన ముస్లేహుద్దీన్ మహమ్మద్ నివాసంకోసం 1905లో ఈ భవనం నిర్మించబడింది. 1914లో 57 సంవత్సరాల వయసులో ప్లేగు వ్యాధితో ముస్లేహుద్దీన్ మహమ్మద్ మరణించిన తరువాత ఆయన కుటుంబీకులు అమ్మకానికి పెట్టారు. 1917లో చివరి నిజాం మీర్ ఉస్మాన్ ఆలీఖాన్ ఫర్నీచర్ తో సహా రూ. 60,000/- లకు కొన్నాడు.
ఏడవ నిజాం మీర్ ఉస్మాన్ అలీ ఖాన్ పెద్ద కుమారుడైన ఆజమ్ జా తన భార్య యువరాణి దుర్రూ షెవార్ తో కలిసి ఈ భవనంలో నివసించాడు. ఈ భవనానికి ముహమ్మద్ అలీ జిన్నా పర్యాటనకు వచ్చేవాడు. ప్రస్తుతం ఈ భవనం అడ్మినిస్ట్రేటివ్ స్టాఫ్ కాలేజ్ ఆఫ్ ఇండియా కళాశాలగా ఉంది.
మూలాలు
వర్గం:హైదరాబాదు వర్గం:హైదరాబాదు రాజభవనాలు వర్గం:హైదరాబాద్ రాష్ట్రం వర్గం:భారత వారసత్వ ప్రదేశాలు వర్గం:హైదరాబాదు వారసత్వ నిర్మాణాలు
పతిభక్తి (1958 సినిమా)
పతిభక్తి 1958లో విడుదలైన ఒక డబ్బింగ్ సినిమా. తమిళంలో అదే పేరుతో విజయవంతంగా నడిచిన సినిమా దీనికి మూలం.
కథలు
రెండవ ప్రపంచ యుద్ధంలో సైనికునిగా చేరిన పార్థసారథి అనే యువకుడు ప్రాణాపాయ స్థితిలో ఉండగా తన దగ్గర ఉన్న డబ్బు, కొన్ని కానుకలు ఒక పెట్టెలో పెట్టి దానిని తన అక్కగారికి అందజేయమని సాటి సైనికోద్యోగి రాజాని కోరతాడు. రాజా ఆ పెట్టె పట్టుకుని స్వగ్రామం వస్తూ, పార్థసారథి ఇచ్చిన చిరునామా ఎక్కడో పోగొట్టుకుంటాడు. ఎలాగైనా ఆ పెట్టెను స్వంతదారుకు చేర్చాలన్న సంకల్పంతో ఊరూరా తిరుగుతూ ఒక చోట రాజేశ్వరి అనే అమ్మాయిని చూసి ప్రేమిస్తాడు. ఆమె తల్లే పార్థసారథి అక్క అయినా ఆ సంగతి రాజాకి తెలియదు. ఆమె అప్పుల బాధలో కృంగికృశించి మంచానపడి మరణిస్తుంది. ఆ స్థితిలో రాజా అనాథ బాలిక రాజేశ్వరిని పెళ్లాడుతాడు. ఇది సహజంగానే రాజా తండ్రికి గిట్టదు. ఎలాగైనా ఆ పెళ్ళి చెడగొట్టి, రాజా మేనకోడలును తన కోడలుగా తెచ్చుకోవాలని ప్రయత్నిస్తాడు. దానితో రాజా తండ్రి నుండి వేరైపోయి తన భార్యతో వేరు కాపురం పెడతాడు. ఆమె గర్భవతిగా ఉండగా రాజాకు సైన్యం నుండి తిరిగి పిలుపు వస్తుంది. ఈ అదను చూసుకుని రాజా తండ్రి తన కార్యదర్శి సన్యాసి ద్వారా రాజేశ్వరిని నానా అవస్థలు పెట్టి, భర్త పంపే డబ్బు అందకుండా చేసి ఊళ్ళో నుండి వెళ్ళగొట్టిస్తాడు. అప్పుడే సైన్యం నుండి తిరిగి వచ్చిన పార్థసారథి తన అక్కను, మేనకోడలును వెతుకుతూ వచ్చి, అక్కగారు చనిపోయిందనీ, తాను పంపిన డబ్బును రాజా ఆమెకు అందజేయకుండా మోసగించాడనీ భావించి అతనిమీద కసితీర్చుకోవాలను కుంటాడు. యాదృచ్చికంగా రాజేశ్వరి అతని పంచనే చేరి ఉంటుంది. సైన్యం నుండి రాజా తిరిగి వచ్చే సరికి అతని తండ్రి ఎదురై, రాజేశ్వరి చనిపోయిందని చెప్పి అతను మళ్ళీ పెళ్ళిచేసుకోవాలని బలవంతం చేస్తాడు. బాధతో ఉన్న రాజా అన్యమనస్కంగా అంగీకరిస్తాడు. ఆ స్థితిలో రాజేశ్వరి అక్కడికి వచ్చి తనవల్ల పెళ్ళి చెడిపోయి, భర్త అవమానం పాలవుతాడని గ్రహించి తిరిగి వెళ్ళిపోతుంది. పార్థసారథికి అప్పుడు రాజేశ్వరి తన మేనకోడలనీ, తాను పంపిన డబ్బును అపహరించిన రాజా ఊళ్ళోనే ఉన్నాడని తెలుస్తుంది. అతడు రాజామీద పగతీర్చుకోవడానికి పరిగెడతాడు. రాజా ఆస్తి కోసం కుట్రచేసిన అతని రెండో భార్యా, ఆమె తండ్రీ కారు ప్రమాదంలో చనిపోతారు. రాజా తండ్రి పిచ్చివాడై వీధిన పడతాడు. రాజా, పార్థసారథి ఒకరినొకరు చంపుకోవడానికి సిద్ధపడతారు. పతాక సన్నివేశంలో పార్థసారథికి నిజం తెలియడంతో కథ ముగుస్తుంది.
పండ్ల జాబితా
పండ్లు జాబితా
thumb|250x250px|ప్రూట్ షాపు
పతిభక్తి (1958 సినిమా)
మూలాలు
వర్గం:సావిత్రి నటించిన సినిమాలు వర్గం:డబ్బింగ్ సినిమాలు వర్గం:నాగయ్య నటించిన సినిమాలు వర్గం:టి.చలపతిరావు సంగీతం అందించిన సినిమాలు
పండ్ల జాబితా
వెలుపలి లంకెలు
వర్గం:పండ్లు వర్గం:జాబితాలు
గుమ్మా వీరన్న
thumb|గుమ్మా వీరన్న వర్ణ చిత్రం
గుమ్మా వీరన్న ప్రముఖ హేతువాది. కర్నూలు జిల్లా నాగలదిన్నె గ్రామంలో 1952 మే 22 వ తారీకున గుమ్మా నరసమ్మ, గుమ్మా భద్రప్ప దంపతులకు జన్మించిన గుమ్మా వీరన్న ప్రాథమిక విద్యాభ్యాసం ఎమ్మిగనూరులో, ఉన్నత విద్య (ఎం.ఏ., ఎల్.ఎల్.బి) హైదరాబాదు ఉస్మానియా విశ్వవిద్యాలయంలో చేశాడు. 1982 లో గుమ్మా వీరన్న గ్రూప్ 1 ఆఫీసర్ గా పదవి బాధ్యతలు చెప్పటారు. రాష్ట్ర ప్రభుత్వ ట్రెజరీస్ అండ్ అక్కౌంట్స్ శాఖలో అదనపు సంచాలకుడిగా పనిచేసి 2010 మే మాసంలో పదవీ విరమణ చేశాడు.
ఎం.ఎన్ రాయ్, రావిపూడి వెంకటాద్రి రచనలు చదవగా హేతువాద ఉద్యమం పట్ల వీరన్నకు ఆసక్తి కలిగింది. గుమ్మా వీరన్న 1984 ఫిబ్రవరి 26 న గుడివాడలో లక్ష్మిని కులాంతర వివాహం చేసుకొన్నాడు. ఈ వివాహం హేతువాద పద్ధతిలో జరిగింది. తొలుత కమ్యూనిస్టు ఉద్యమానికి ఆకర్షితుడైనా తరువాతి దశలో 1980 నుంచి హేతువాద, మానవవాద ఉద్యమంలో క్రియాశీలకంగా పనిచేస్తున్నాడు.
2008 వ సంవత్సరంలో హేతువాద భావ ప్రచారంలో చేసిన కృషికి గుర్తింపుగా పొట్టి శ్రీరాములు తెలుగు విశ్వవిద్యాలయం వారు కవిరాజు త్రిపురనేని రామస్వామి ధర్మనిధి పురస్కారాన్ని అందచేశారు. వీరన్న హేతువాదే కాకుండా రచయిత కూడా. గుమ్మా వీరన్న హేతువాద, మానవవాద తత్వాలపై, ఇతర విషయాలపై పలు పుస్తకాలు రచించాడు.
2008లో పొట్టి శ్రీరాములు తెలుగు విశ్వవిద్యాలయం ప్రచురించిన "భారతీయ సంస్కృతి-తత్వం" వీరి రచనల్లో అత్యంత ఎక్కువ కీర్తిప్రతిష్టలను సాధించిన పుస్తకంగా చెప్పవచ్చు. అంతేకాకుండా వేలాది కాపీలు అమ్ముడుపోయాయి కూడా. వివిధ కాంపిటీటివ్ ఎగ్జామ్ లకు ఈ పుస్తకాన్ని రిఫరెన్సు పుస్తకం గా పలువురు సూచిస్తున్నారు. గుమ్మా వీరన్న ఉస్మానియా విశ్వవిద్యాలయం నుండి ఎమ్మే, ఎల్.ఎల్.బి పట్టాలు తీసుకున్నాక ఆంధ్రప్రదేశ్ రాష్ట్ర ప్రభుత్వ  ట్రెజరీ అండ్ అకౌంట్లో ఉద్యోగం చేసి అడిషనల్ డైరెక్టర్ గా 2010 మే లో పదవీ విరమణ చేశారు. వీరన్న ఉద్యమ కార్యకర్తగా, హేతువాద మానవవాద రచయితగా క్రియాశీలకంగా ఉంటూనే మరోవైపు పరిశోధకుడిగా తన ప్రస్థానాన్ని ప్రారంభించారు. హేతువాద మానవవాదాలు అనే అంశంపై సుమారు 100 పుస్తకాలు రాసిన వెంకటాద్రి గారి పై పరిశోధనకు ఆయన ఉపక్రమించారు. "రావిపూడి వెంకటాద్రి రచనలు- హేతువాద మానవవాదాలు" అనే అంశంపై సుదీర్ఘ కాలం శోధన చేసి 2016లో గుమ్మా వీరన్న తన 62 వ యేట పొట్టి శ్రీరాములు తెలుగు విశ్వవిద్యాలయంలో పరిశోధన పత్రం సమర్పించి పి.హెచ్ .డి పట్టా పొందారు. పొట్టి శ్రీరాములు తెలుగు విశ్వవిద్యాలయం ఆ సంవత్సరానికి కి ఉత్తమ పరిశోధనాత్మక గ్రంథం గా బంగారు పతకం ప్రకటించగా, 2018 లో డాక్టరేటు పట్టా, రాష్ట్ర గవర్నర్ చేతుల మీదగా బంగారు పతకం అందుకున్నారు. భావ విప్లవ ఉద్యమం లో 1982 నుండి కొనసాగుతూ ఉద్యమం ద్వారా మానవవాద పునాదుల పై సమాజ పునర్నిర్మాణానికి కృషి చేయడం గుమ్మా వీరన్న జీవిత లక్ష్యం.
1.  హేతువాదం -భావవిప్లవం (1984)
2.  హేతువాదం - మార్క్సిజం (1987 )
3.  నవ్యమానవవాదమీనాటి బాట (1996)
4.  స్వేచ్ఛ (2001)
5.  హేతువాదం - స్వరూప స్వభావాలు (2007)
6.  భారతీయ సంస్కృతి - తత్వం (2008 పొట్టి శ్రీరాములు తెలుగు విశ్వవిద్యాలయం)
7.  హేతువాదం: అపోహలు అపార్థాలు (2012)
9.  రాడికల్ హ్యూమనిజం (2005 - తార్కుండే పుస్తకానికి అనువాదం -తెలుగు అకాడమీ, హైదరాబాదు)
10. మానవజాతికి మతమెందుకు? (2010 - Why Religion for Humankind? -Kottapalli Wilson పుస్తకానికి ఆనువాదం)
11. ఆంధ్ర ప్రదేశ్ లో హేతువాద మానవవాద ఉద్యమాల చరిత్ర (ఇన్నయ్య ఆంగ్ల రచనకు తెలుగు అనువాదం - హేతువాది మాసపత్రికలో ప్రచురితం)
12. గతితార్కిక భౌతికవాదం శాస్త్రీయమా? (రావిపూడి వెంకటాద్రి గారి ఆంగ్ల రచనకు అనువాదం )
13. శాస్త్రం - తత్వం (ఎం న్ రాయ్ గారి ఆంగ్ల రచనకు అనువాదం )
14. భారతదేశంలో బౌద్ధ నిర్ములన (దొప్పలపూడి సత్యనారాయణ గారి ఆంగ్ల రచనకు అనువాదం )
ప్రస్తుతం గుమ్మా వీరన్న భారత హేతువాద సంఘానికి ఉపాధ్యాక్షుడిగాను, ఆంధ్రప్రదేశ్ హేతువాద సంఘానికి అధ్యక్షుడిగాను కొనసాగుతున్నాడు.
గుమ్మా వీరన్న The Humanist Way లో అనేక అనేక అంశాల పై  ప్రసంగాలు చేసారు. వారి వీడియోలు ఈ క్రింద లింక్ లో చూడగలరు
https://www.youtube.com/playlist?list=PL5obT1lHfw3RMqhulrSgMfM2DdXJ7BRva
వర్గం:కర్నూలు జిల్లా హేతువాదులు వర్గం:కర్నూలు జిల్లా రచయితలు వర్గం:1952 జననాలు వర్గం:ఉస్మానియా విశ్వవిద్యాలయం పూర్వ విద్యార్ధులు
తుఫాన్ మెయిల్
తుఫాన్ మెయిల్ 1978 అక్టోబరు 19న విడుదలైన తెలుగు సినిమా. సురేఖా ఆర్ట్ పిక్చర్స్ పతాకంపై కె.ప్రకాష్ నిర్మించిన ఈ చిత్రానికి కె.ఎస్.రెడ్డి దర్శకత్వం వహించాడు. నరసింహరాజు, గిరిబాబు, మంజుల, విజయ్ కుమార్ ప్రధాన తారాగణంగా రూఫొందిన ఈ సినిమాకు చెళ్లపిళ్ళ సత్యం సంగీతాన్నందించాడు.
బాహ్య లంకెలు
వర్గం:కె.వి.చలం నటించిన సినిమాలు
ప్రజాప్రతిఘటన
ప్రజాప్రతిఘటన తమిళ భాష నుండి డబ్బింగ్ చేయబడి 1990లో విడుదలైన సినిమా. ఇది 1990 జూన్ 15న విడుదలైంది. శ్రీ లక్ష్మీ దేవి కంబైన్స్ పతాకంపై వి.కాంచనబాబు, కె.ప్రభాకర్ లు నిర్మించిన ఈ సినిమాకు ఆర్. కృష్ణమూర్తి దర్శకత్వం వహించాడు. అర్జున్, రూపిణి లు ప్రధాన తారాగణంగా నటించిన ఈ సినిమాకు గంగై అమరన్ సంగీతాన్నందించాడు.
నరసింహ మెహతా
నర్సీ మెహతా గుజరాతీ సాహిత్యంలో అత్యంత ప్రసిద్ధి పొందిన వ్యక్తి. అతని సాహిత్య కృషి, వ్యక్తిత్వం ప్రాముఖ్యత ప్రకారం, సాహిత్య పుస్తకాలలో "నరసింహ-మీరా-యుగ" అనే స్వతంత్ర కవితా కాలం నిర్ణయించబడింది, దీని ప్రధాన లక్షణం ఉద్వేగభరితమైన కృష్ణ భక్తితో ప్రేరేపించబడిన పద్యాలను సృష్టించడం. నాయకుడిగా, గుజరాతీ సాహిత్యంలో నర్సీకి దాదాపుగా హిందీలో సూరదాస్‌కు ఉన్న స్థానం ఉంది. 'వైష్ణవ్ జాన్ తో తైనే కహియే జే పీడ్ పరై జానే రే' అనే పంక్తితో ప్రారంభమయ్యే ప్రసిద్ధ పద్యం నర్సీ మెహతాకు చెందినది. అందులో వైష్ణవ సారాన్ని సంకలనం చేయడం ద్వారా నరసి తన అంతర్దృష్టిని, సహజమైన మానవత్వాన్ని ప్రదర్శించాడు. నర్సి ఈ ఉదార ​​వైష్ణవ భక్తి ప్రభావం ఇప్పటికీ గుజరాత్‌లో కనిపిస్తుంది.
గుర్తింపు
పుష్టిమార్గ్‌లో, నర్సిని "వాధేయో"గా పరిగణిస్తారు కానీ నర్సి ఏ శాఖతోనూ సంబంధం కలిగి ఉన్నట్లు కనిపించదు. అతని భక్తి భాగవతంపై ఆధారపడింది. అతను గుజరాత్‌లోని అత్యంత ప్రజాదరణ పొందిన వైష్ణవ కవులలో ఒకడు, జానపద కథలలో అతని జీవితంతో ముడిపడి ఉన్న ఇతిహాసాలు, అద్భుత సంఘటనలపై సహజమైన నమ్మకం ప్రజలలో ఏర్పడింది.
మూలాలు
వర్గం:1414 జననాలు వర్గం:1481 మరణాలు వర్గం:గుజరాత్ వ్యక్తులు
మలయశ్రీ
మలయశ్రీ' హేతువాది, రచయిత, పరిశోధకుడు. అతను కరీంనగర్ జిల్లా కేంద్రానికి చెందిన విశ్రాంత ప్రభుత్వ ఉపాధ్యాయుడు, తెలంగాణ ఉద్యమకారుడు, తెలుగుభాష సంరక్షణకు కృషి చేస్తున్న భాషాభిమాని.
జీవిత విశేషాలు
మలయశ్రీ 1940 లో కరీంనగర్ జిల్లా చెంజెర్లలో పుట్టాడు. 50 పైగా పుస్తకాలు రాశాడు. నవ్యసాహిత్య పరిషత్ ను స్థాపించి ప్రగతి శీల రచయితలకు ప్రతి ఏటా మలయశ్రీ సాహితీ అవార్డు ఇస్తున్నారు. 'కరీంనగర్‌ జిల్లా తెలుగు సాహిత్య చరిత్ర'తో పాటు అనేక గ్రంథాలు రాసాడు. అతను రాసిన కథలు వివిధ పత్రికలలో ప్రచురితమయ్యాయి. తెలంగాణ తెలుగు భాష ఎంత ప్రాచుర్యమైందో, అంతే విశిష్టమైందని, దానిని నిలబెట్టుకోవడం మన బాధ్యత అని అతను తెలిపాడు.
కవిగా తెలంగాణ ఉద్యమంలో పాలుపంచుకున్నాడు. తన కవితలు, పద్యాలతో రాష్ట్ర ప్రజల్ని చైతన్యవంతులను చేశాడు. మాతృభాష సంరక్షణ బాధ్యతలు తీసుకున్నాడు. అతను లుగుభాష సంరక్షణ సమితి స్థాపించి కొనసాగిస్తున్నాడు. అవగాహన సదస్సులు, ర్యాలీలు నిర్వహించి చైతన్యం తీసుకొస్తున్నాడు. అతను రచనల్లో జాగృతి పద్యకవ్యం, చదువుపాటలు, అమ్మభాష శతకం, తెలంగాణ గెలుపు, సబల పుస్తకాలు ఇప్పటికే ప్రచారం పొందాయి. మొగ్గలు, తెలుగువెలుగు శతకం పుస్తకాలు ముద్రణకు సిద్ధంగా ఉన్నాయి.
ఉత్తమ తెలుగు ఉపాధ్యాయుడిగా (1971, 2002) రెండుసార్లు పురస్కారాలు అందుకున్నాడు. మూడుసార్లు హైదరాబాద్‌లో రవీంద్రభారతి వేదికగా జరిగిన రాష్ట్రస్థాయి పద్యతెలంగాణంలో పాల్గొని ప్రశంసలు పొందాడు.
బాహ్య లంకెలు
వర్గం:కరీంనగర్ జిల్లా హేతువాదులు వర్గం:కరీంనగర్ జిల్లా రచయితలు
జముయి లోక్‌సభ నియోజకవర్గం
జముయి లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, బీహార్ రాష్ట్రంలోని 40 లోక్‌సభ నియోజకవర్గాలలో ఒకటి. ఈ నియోజకవర్గం 2002లో ఏర్పాటైన డీలిమిటేషన్ కమిషన్ ఆఫ్ ఇండియా సిఫార్సుల ఆధారంగా లోక్‌సభ నియోజకవర్గాల పునర్విభజన తర్వాత 2008లో ఆరు అసెంబ్లీ స్థానాలతో నూతనంగా ఏర్పాటైంది.
మూలాలు
వర్గం:బీహార్ లోక్‌సభ నియోజకవర్గాలు
అంగులి కొండనాలుక
అంగులి కొండనాలుక, లేదా సాధారణంగా కొండనాలుక అని పిలువబడేది, చూడటానికి శంఖువాకారంలో మృదు తాలువు మధ్యభాగం నుండి ముందు చొచ్చుకువచ్చి, బంధన కణజాలము కలిగి, రేసమస్ గ్రంథులెన్నోగల నోటిభాగము. దీనియందు ఎన్నో రక్తరసి గ్రంథులు కూడా ఉండి, చాలా పలుచని లాలాజలాన్ని స్రవిస్తాయి. thumb|వ్రేలాడుతున్న కొండనాలుక
వాంతిపై ప్రభావం
కొండనాలుకను ప్రేరేపించడం ద్వారా వాంతిని తెప్పించవచ్చు. కొండనాలుకకు పుడకలు కుట్టించుకునే అలవాటున్న కొందఱిలో వాంతి ఆ విధంగా త్వరగా వచ్చే అవకాశముంది.
మూలాలు
వర్గం:శరీర నిర్మాణ శాస్త్రము
మధునాపంతుల వేంకట పరమయ్య
బ్రహ్మర్షి మధునాపంతుల వేంకట పరమయ్య ప్రముఖ కవి, ఆధ్యాత్మికవేత్త.
జీవిత విశేషాలు
మధునాపంతుల వెంకట పరమయ్య తూర్పు గోదావరి జిల్లా పెద్దాపురానికి చెందిన పల్లెపాలెం గ్రామంలో గౌరీ మాణిక్యాంబ, వేంకట సుబ్బారావు దంపతులకు డిసెంబర్ 8, 1931 న జన్మించారు. ఆయన తాతగారు మధునాపంతుల సూరయ్య శాస్త్రి ప్రముఖ పండితుడు, చేళ్లపిళ్ల వేంకటశాస్త్రి గారి గురువు.
ఆయన పెద్దాపురం లోనే విద్యాభ్యాసం చేసి 1959 నుండి 1989 వరకూ పెద్దాపురం లూథరన్ ఉన్నత పాఠశాల లోనే ఉద్యోగం చేశారు. 1950లో సూర్యకాంతం గారిని వివాహం చేసుకున్నారు.
తండ్రి మధునాపంతుల సుబ్బారావు గారి ప్రోత్సాహం,  తాత సూరయ్యశాస్త్రి గారి ఆశీస్సులు అందుకుని మామగారు ద్విబాష్యము వేంకటరావు గారి యొక్క ప్రేరణతో కవితారచనకు శ్రీకారం చుట్టారు. భమిడి సూర్యభగవత్ శాస్త్రి గారివద్ద 1948లో బాషాప్రవీణుడై, సంస్కృత భాషను సంపూర్ణంగా అధ్యయనం చేసి వేద విద్యను నేర్చుకున్నారు. అతడు వ్యాకరణశాస్త్ర అవలోకనం చేసి సంస్కృతాంద్ర గ్రంథరచనా సామర్థ్యాన్ని ద్విభాషి సోమనాధ శాస్త్రిగారి ద్వారా సముపార్జించాడు. గాంధేయవాది శ్రీ యక్కల వీర్రాజుగారి అపూర్వ సాన్నిహిత్యంలో ఆధ్యాత్మిక జీవనాన్ని అలవరచుకొన్నారు. వేదుల సత్యనారాయణ శాస్త్రి సాహిత్య ప్రభావాన్ని కవితా ధోరణిని ఆకళించుకొన్నారు. అతడు నేర్చుకున్న ప్రతీ మంచి విషయాన్ని నిజజీవితంలో పాటించి గొప్ప విద్యార్థిగా, గొప్ప శిష్యునిగా ఎదిగారు. విలువలతో కూడిన వ్యక్తిగా జీవించి తను నేర్చుకున్న విద్యను అందరికీ పంచిన గురువుగా ఎందరికో మార్గదర్శకమైనారు. ఒక సద్గురువుగా ఆద్యాత్మిక ఆనందానికి మార్గాన్ని ప్రబోధించే పరమ పూజ్యులైన గురుదేవులుగా జీవించారు. ఆయన సెప్టెంబర్ 7, 2017 న స్వర్గస్థులైనారు.
మూలాలు
వర్గం:1931 జననాలు వర్గం:తెలుగు కవులు వర్గం:2017 మరణాలు వర్గం:తూర్పు గోదావరి జిల్లా కవులు
పశుపతి నాగనాథ కవి
పశుపతి నాగనాథ కవి తెలుగు కవి, సంస్కృత పండితుడు.
నాగనాథ కవి రచనలు
మదన విలాసం అనే భాణం వ్రాసినట్లు విష్ణు పురాణాన్ని తెనిగించినట్లు శాసన ప్రమాణాల ద్వారా తెలియవస్తున్నది గానీ ఇవి రెండూ అలభ్యాలు. మదన విలాసం గురించి నిడదవోలు వెంకట రావు గారు, చాగంటి శేషయ్య గారు పరిశోధనలు చేసారు. సా.శ. 1530-1550 మధ్యన వెన్నెలకంటి సూరన కుడా విష్ణు పురాణాన్ని తెనిగించాడు. నాగనాథ కవి ముఖ్యంగా శాసన లేఖకుడు. చారిత్రాత్మకమైన ఐనవోలు శాసనం సా.శ. 1369 నాటిది. దీని లేఖకుడు నాగనాథ కవి.
ఇతనిని కొరవి గోపా రాజు పూర్వ కవిగా స్తుతించాడు. కొరవి గోపా రాజు పెద తండ్రులు అనపోతనాయిని గారి కుమారుడైన సింగమనాయినమంవారి ఆస్థానంలో మంత్రులు. అందుచేత అప్పటికి పద్మ నాయిక ఆస్థానంలో ప్రముఖుడైన పశుపతి నాగ నాథ కవిని స్తుతించి ఉండవచ్చు.
ఇతర లింకులు
వర్గం:సంస్కృత పండితులు వర్గం:తెలుగు కవులు వర్గం:శ్రీనాధ యుగం
మాడర్న్ ఆర్ట్
thumb|307x307px|కాజిమిర్ మాలేవిచ్ చే చిత్రీకరించబడ్డ బ్లాక్ స్క్వేర్. ఇది సుప్రీమటిస్ట్ శైలిగా మాలేవిచ్ అభివర్ణించాడు. మాడర్న్ ఆర్ట్(ఆంగ్లం: Modern Art) అనగా 19-20 శతాబ్దాలలో చిత్రలేఖనం, శిల్పకళ, నిర్మాణ రంగం, గ్రాఫిక్స్ వంటి కళలలో ఏర్పడిన కళా ఉద్యమం. మాడర్న్ ఆర్ట్ లో కళాకారులు పునరాలోచన, పునరావలోకనం పై ఆసక్తి కనబరచటమే కాకుండా అప్పటి వరకు కళ లో ఆదరించబడ్డ శైలుల యొక్క సౌందర్య విలువలను ధిక్కరించారు. చారిత్రక రూపాలను, బోధనాంశాల్లోని సూత్రాలను ఎదిరించి మారుతున్న సాంఘిక, ఆర్థిక, అధునాతన, పారిశ్రామిక భావాల వైపు నడిపించారు. సరిక్రొత్త ముడి పదార్థాలు, సాంకేతికలతో వాస్తవానికి దగ్గరగా, అప్పటి వరకు లేని విధంగా సృష్టించిన కళాఖండాలతో యావత్ ప్రపంచాన్ని కుదిపేశారు.
చరిత్ర
thumb|మూత్ర విసర్జన కు వినియోగించే ఒక మరుగు దొడ్డిని అడ్డంగా పెట్టి దానికి ఫౌంటెయిన్ అనే నామకరణం చేసి మార్సెల్ డుషాంప్ అనే కళాకారుడు దీనిని రెడీమేడ్ ఆర్ట్ గా అభివర్ణించాడు! మాడర్న్ ఆర్ట్ ఎప్పుడు ఉద్భవించింది అనే ప్రశ్నకు నిక్కచ్చి అయిన సమాధానం లేకపోయిననూ, 19వ శతాబ్దం లో ఫ్రాన్సు లో దీనికి బీజాలు పడ్డాయి అనే వాదన మాత్రం ఆమోదయోగ్యం గా పరిగణించబడింది. ఇంప్రెషనిస్టు చిత్రకారులు అయిన గుస్తావే కోర్బెట్, ఎడ్వార్డ్ మానెట్ వంటి వారి కళాఖండాలలో అప్పటి బోధనాంశ సాంప్రదాయాల పై వ్యతిరేకత పెరుగుతూ కనబడటం, దృశ్య ప్రపంచం యొక్క ప్రతిబింబాలను వాస్తవానికి చేరువగా తీసుకురావటం వంటి శైలులు అగుపించాయి. ఇంప్రెషనిస్టు చిత్రకారులకు వారసులుగా కొనియాడబడే పోస్టు ఇంప్రెషనిస్టు చిత్రకారులు చిత్రీకరించబడే అంశాల యొక్క సాంప్రదాయ పద్ధతులను తిరస్కరించటం, ఈ అంశాలను గమనించటం లో వారి వ్యక్తిగత కళాత్మక దృష్టి ని కళాఖండాలలో వ్యక్తపరచటం వంటి వాటి తో  మాడర్నిజం కు మరింత స్పష్టత వచ్చింది.
దాదాపుగా ఇదే కాలావధిలో అభివృద్ధి చెందిన ఆబ్స్ట్రాక్ట్ ఆర్ట్, దృశ్య కళలలోకి ఫోటోగ్రఫీ చొచ్చుకు రావటం, యాంత్రిక పద్ధతుల/రసాయనాల వలన స్పష్టమైన చిత్రీకరణ సాధ్యపడటం (తద్వారా మనవీయ చిత్రీకరణ కు ఆదరణ తగ్గటం) తో చిత్రలేఖనం లో యథాతథంగా చిత్రీకరించవలసిన అవసరం దానంతట అదే పోయింది.
కాంటెంపరరీ ఆర్ట్ కు, మాడర్న్ ఆర్ట్ కు గల భేదాలు
ఒకే కాలావధిని సూచిస్తున్నట్లు అగుపించినా, కాంటెంపరరీ ఆర్ట్ వేరు, మాడర్న్ ఆర్ట్ వేరు.
మాడర్న్ ఆర్ట్
ఎప్పుడైతే కళ, కళాశాలలో కళ గురించి బోధింపబడే అంశాలను తిరస్కరించిందో అప్పుడు కళ ను ఆధునికం (మాడర్న్ ఆర్ట్) అని వ్యవహిరించటం జరిగింది. వాస్తవిక ప్రపంచానికి దూరంగా, కంటికి కనబడే దృక్కోణాన్ని విస్మరించి సాంప్రదాయేతరంగా సృష్టించబడిన ఆధునిక కళే మాడర్న్ ఆర్ట్. వీక్షకులకు, కళా విమర్శకులకు ఇది మింగుడు పడలేదు. అయితే కొంత మంది కళాకారులు మాత్రం సారూప్య చిత్రలేఖనం అయినా, నైరూప్య చిత్రలేఖనం అయినా మాడర్నిస్టు శైలిని ఉపయోగించి వారి మాధ్యమం పై దృష్టి మరల్చుకోవాలి అనుకొన్నారు. ఇంప్రెషనిజం, క్యూబిజం, సర్రియలిజం, ఆబ్స్ట్రాక్ట్ ఎక్స్ప్రెషనిజం వంటి అనేకానేక కళా ఉద్యమాల కలగూరగంపే మాడర్న్ ఆర్ట్.
కాంటెంపరరీ ఆర్ట్
సాంకేతిక పురోగతి చిత్రలేఖనం, ఫోటోగ్రఫీ, శిల్పకళ ల పై ఏ విధంగా ప్రభావం చూపిందో తెలిపే శైలియే కాంటెంపరరీ ఆర్ట్. సౌందర్య సృష్టిని ధిక్కరించి సృష్టించే కళాఖండం, అందులోని అంశాన్ని తెలియజేయటమే కాంటెంపరరీ ఆర్ట్ యొక్క లక్షణం. కాంటెంపరరీ ఆర్ట్ లో తుది ఫలితం యొక్క ప్రాధాన్యత తుక్కువ. కళాకారుడు ఆ ప్రక్రియను ఎలా అవలంబించాడు అనే ప్రశ్నకే ప్రాధాన్యత ఎక్కువ. ఈ ప్రక్రియ లో ఈ నాటి వీక్షకుడి అభిప్రాయం కూడా చర్చకు వస్తుంది.
మూలాలు
వర్గం:కళలు
గునా
గుణ మధ్య ప్రదేశ్ రాష్ట్రం, గుణ జిల్లా లోని పట్తణం. ఇది గునా జిల్లా ముఖ్యపట్టణం. పట్తణం పార్బతి నది ఒడ్డున ఉంది.
భౌగోళికం
గుణ 24.65°N, 77.32°W వద్ద, సముద్ర మట్టం నుండి 474 మీటర్ల ఎత్తున ఉంది.
జనాభా
2011 భారత జనగణన లెక్కల ప్రకారం, గునా పట్టణ జనాభా 1,80,935. వీరిలో 94,464 మంది పురుషులు, 86,471 మంది మహిళలు. ఆరేళ్ళ లోపు పిల్లల సంఖ్య 24,447. గునాలో మొత్తం అక్షరాస్యుల సంఖ్య 1,25,295, ఇది జనాభాలో 69.2%, పురుషుల అక్షరాస్యత 75.3%, స్త్రీల అక్షరాస్యత 62.6%. గునాలో ఏడేళ్ళ పైబడిన వారిలో అక్షరాస్యత రేటు 80.1%, ఇందులో పురుషుల అక్షరాస్యత 87.2% స్త్రీల అక్షరాస్యత 72.3%. షెడ్యూల్డ్ కులాల జనాభా 27,631, షెడ్యూల్డ్ తెగల జనాభా 3,623. 2011 లో గునాలో 34,383 గృహాలున్నాయి.
2001 నాటి భారత జనగణన లెక్కల ప్రకారం గునా జనాభా 1,37,132. జనాభాలో పురుషులు 52.8%, స్త్రీలు 47.2%. మొత్తం అక్షరాస్యుల సంఖ్య 91,322. ఇది జనాభాలో 66.6%. ప్రభావశీలమైన అక్షరాస్యత రేటు 78.4%. జనాభాలో 20,648 (15%) మంది ఆరేళ్ళ లోపు పిల్లలు.
మూలాలు
వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
యూరోపియన్ యూనియన్ నుంచి బ్రిటన్ ఉపసంహరణ
యూరోపియన్ యూనియన్ నుంచి బ్రిటన్ ఉపసంహరణ, లేదా మరింత తరచుగా వాడే బ్రెగ్జిట్ (బ్రిటన్ లేదా బ్రిటీష్, ఎగ్జిట్ అన్న రెండు పదాల కలయికతో ఏర్పడ్డ ప్రత్యేక పదం), పలువురు వ్యక్తులు, రాజకీయ పార్టీలు, సైద్ధాంతిక సమూహాలు బ్రిటన్ యూరోపియన్ యూనియన్ (ఈయూ) పూర్వరూపమైన సంస్థలో 1973లో చేరిన నాటి నుంచీ ప్రచారం చేస్తున్న రాజకీయ లక్ష్యం. ఈ రాజకీయ లక్ష్యం ప్రయత్నం ప్రకారం బ్రిటన్ యూరోపియన్ యూనియన్ నుంచి సభ్యత్వాన్ని ఉపసంహరించుకోవాలి. యూరోపియన్ యూనియన్ ఒప్పందపు 50వ అధికరణం ప్రకారం 2007 నుంచి యూరోపియన్ యూనియన్ నుంచి ఉపసంహరించుకునే హక్కు సభ్యదేశాలకు ఉంది. 1975లో యూరోపియన్ ఎకనామిక్ కమ్యూనిటీ (ఈఈసీ) (తర్వాతికాలంలో దీన్నే యూరోపియన్ యూనియన్ గా వ్యవహరిస్తున్నారు)లో సభ్యత్వం గురించి చేపట్టిన ప్రజాభిప్రాయ సేకరణలో దాదాపు 67శాతం మంది బ్రిటన్ ఈఈసీలో కొనసాగడానికి అనుకూలంగా ఓటువేశారు.
యునైటెడ్ కింగ్ డమ్ ఓటర్లు ఈ ప్రశ్నను మళ్ళీ 23 జూన్ 2016న దేశం యూరోపియన్ యూనియన్ లో ఉండాలా వద్దా అన్న మరో రెఫరెండంలో పరిశీలించారు. ఈ ప్రజాభిప్రాయ సేకరణను దేశ పార్లమెంట్ యూరోపియన్ యూనియన్ రెఫరెండం చట్టం 2015ను ఆమోదిస్తూ ఏర్పరిచింది.
జూన్ 2016లో జరిగిన ఈ రెఫరెండంలో 51.9 శాతం మంది మద్దతు ఉపసంహరణ (1,74,10,742 ఓట్లు)కు, 48.1 శాతం (1,61,41,241 ఓట్లు) మద్దతు కొనసాగడానికి లభించింది.
గుజరాతీ పేట
thumb|గుజరాతీపేటలో గలనారయణ తిరుమల ఆలయం
గుజరాతీపేట, ఆంధ్రప్రదేశ్ లో శ్రీకాకుళం పట్టణంలో నాగావళి నది  తూర్పుతీరాన ఉన్న ప్రాంతం. ఇది శ్రీకాకుళం పట్టణంలో, మునిసిపల్ కార్పొరేషన్ లో భాగంగా ఉంది. పట్టణ జనాభాలో మూడవవంతు ఇక్కడే ఉంది. ఈ ప్రాంతాన్ని ఆనుకొని ఫాజుల్ బేగ్ పేట, హయాతీ నగర్, పురుషోత్తమ నగర్ కాలనీ ఉన్నాయి. నాగావళి నది తూర్పు తీరం నుండి జాతీయ రహదారి 16 వరకు విస్తరించిన ప్రాంతాన్ని గుజరాతీ పేటగా వ్యవహరిస్తారు.
పేరు చరిత్ర
సుమారు మూడు వందల సంవత్సరాల క్రితం ప్రస్తుత గుజరాత్ రాష్ట్రం నుండి కొన్ని బ్రాహ్మణ కుటుంబాలు తరలివచ్చాయి. వారు గుజరాత్ నుండి రావడం వలన వారు నివసించే ప్రాంతం గుజరాతీ పేటగా స్థిరపడింది. వారు ఇక్కడే స్థిరపడి వ్యవసాయం, ప్రభుత్వోద్యోగాలలో, పురోహిత వృత్తి లో ప్రవేశించారు. ఈ ప్రాంతంలో సుభద్ర, బలరామ సహిత జగన్నాధ స్వామి ఆలయాన్ని, శివాలయాలు నిర్మించారు. పలు ఆలయాలకు ధర్మకర్తలుగా వ్యవహరిస్తున్నారు. ప్రత్యేక గ్రామంగా ఉన్న గుజరాతీ పేట 1911లో మునిసిపల్ పాలన క్రిందకు వచ్చింది.
గుజరాతీ పేటలో మునిసిపల్ కార్పొరేషన్ ఆధ్వర్యంలో రెండు ప్రాధమిక పాఠశాలలు,  ఒక ఉన్నత పాఠశాల ఉన్నాయి. ప్రైవేటు రంగంలో రెండు జూనియర్ కాలేజీలు ఉండేవి, తరువాత అవి మూతపడ్డాయి.
వైద్య సంస్థలు
మునిసిపల్ కార్పొరేషన్ పట్టణ ఆరోగ్య కేంద్రం పేరుతో ఒక వైద్యశాలను నిర్వహిస్తోంది.
దేవాలయాలు
నాగావళి నదీతీరాన రెండు శివాలయాలు, జగన్నాధ సుభద్ర సహిత బలరామ స్వామి దేవాలయం ఉన్నాయి. ప్రతీ ఏటా ఆషాడ మాసంలో జగన్నాధ రధయాత్ర జరుగుతూటుంది. తోటవీధి వద్ద రామాలయం, షిర్డీసాయి దేవాలయం, సత్యసాయి మందిరం ఉన్నాయి. తోటవీధి కూడలిలో గుజరాతీ బ్రాహ్మణులు నాటిన రావి చెట్టు సుమారు 100 సంవత్సరాల నాటిది. దీని మొదలు వద్ద గణపతి విగ్రహం నాగబంధం ప్రతిమలు ఉన్నాయి.
తపాలా కార్యాలయం
గుజరాతీ పేటలో ఉప తపాలా కార్యాలయంలో స్పీడ్ పోస్ట్, బ్యాంకింగ్ సదుపాయాలు ఉన్నాయి. పినకోడ్ 532005.
వంతెన ప్రాముఖ్యత
ఈ ప్రాంతంలో 1857 సిపాయిల తిరుగుబాటు అనంతరం నిర్మించిన వంతెనను 2013 లో కూల్చివేసి 2016 లో మళ్ళీ పునర్నిర్మించారు. ఈ వంతెన పాత బ్రిడ్జిగా, పురాతన కట్టడాలలో ఒకటిగా రాష్ట్రవ్యాప్తంగా ప్రసిద్ధి పొందింది.
ఖురాయ్ శాసనసభ నియోజకవర్గం
ఖురాయ్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సాగర్ జిల్లా, సాగర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
సుఖ్ రామ్
పండిట్ సుఖ్ రామ్ (1927 జూలై 27 -2022 మే11) భారతదేశానికి చెందిన రాజకీయ నాయకుడు. ఆయన హిమాచల్ ప్రదేశ్ శాసనసభకు ఐదు సార్లు, లోక్‌సభకు 3 సార్లు ఎన్నికై రక్షణ ఉత్పత్తి, సరఫరాలు, ప్రణాళిక, ఆహారం & పౌర సరఫరాల శాఖ సహాయ మంత్రిగా, పీవీ నరసింహ రావు మంత్రివర్గంలో 1993 నుండి 1996 వరకు కేంద్ర ఐటీ, కమ్యూనికేషన్స్ (స్వతంత్ర హోదా) శాఖ మంత్రిగా పని చేశాడు. రాజకీయ నాయకుడు అనిల్ శర్మ తండ్రి, నటుడు ఆయుష్ శర్మ తాత. 2011లో అతను 1996లో కమ్యూనికేషన్స్ మంత్రిగా ఉన్నప్పుడు అవినీతికి పాల్పడినందుకు 5 సంవత్సరాల జైలు శిక్ష అనుభవించాడు.
జననం, విద్య
సుఖ్‌రామ్ శర్మ 1927 జూలై 27న హిమాచల్ ప్రదేశ్‌లోని కోట్లిలో 10 మంది పిల్లలతో కూడిన పేద కుటుంబంలో జన్మించాడు. ఢిల్లీ లా స్కూల్‌లో చదివాడు. 1953లో మండి జిల్లా న్యాయస్థానంలో న్యాయవాదిగా ప్రాక్టీస్ చేశాడు. 1962లో హిమాచల్ ప్రదేశ్‌లోని టెరిటోరియల్ కౌన్సిల్‌లో సభ్యుడు అయ్యాడు.
రాజకీయ జీవితం
1963 నుండి 1984 వరకు మండి అసెంబ్లీ స్థానానికి ప్రాతినిధ్యం వహించాడు. 1984లో లోక్‌సభకు ఎన్నికై రాజీవ్‌గాంధీ ప్రభుత్వంలో జూనియర్‌ మంత్రిగా పనిచేశాడు. రక్షణ ఉత్పత్తి, సరఫరాలు, ప్రణాళిక, ఆహారం, పౌర సరఫరాల శాఖ సహాయ మంత్రిగా పనిచేశాడు. 1993 నుండి 1996 వరకు కమ్యూనికేషన్ పోర్ట్‌ఫోలియోను కలిగి ఉన్న కేంద్ర రాష్ట్ర మంత్రి (స్వతంత్ర బాధ్యత) గా బాధ్యతలు నిర్వర్తించాడు.
మండి లోక్‌సభ నియోజకవర్గానికి ప్రాతినిధ్యం వహిస్తుండగా, అతని కుమారుడు 1993లో అసెంబ్లీ స్థానానికి పోటీ చేసి గెలుపొందాడు. రామ్ 1996లో మండి లోక్‌సభ స్థానం నుంచి గెలుపొందాడు, అయితే టెలికాం స్కామ్ తర్వాత వీరిద్దరూ కాంగ్రెస్ పార్టీ నుండి బహిష్కరించబడ్డారు. తరువాత హిమాచల్ వికాస్ కాంగ్రెస్‌ను స్థాపించారు. బిజెపి తో ఎన్నికల తర్వాత పొత్తు పెట్టుకుని ప్రభుత్వంలో చేరారు.
రామ్ 1998లో అసెంబ్లీ ఎన్నికలలో మండి సదర్ నుండి పోటీ చేసి 22000+ ఓట్ల భారీ తేడాతో గెలుపొందాడు; అది రాష్ట్రంలోనే అత్యధిక మెజారిటీ. అతని కుమారుడు అనిల్ శర్మ 1998లో రాజ్యసభకు ఎన్నికయ్యాడు. 2003 అసెంబ్లీ ఎన్నికలలో, రామ్ మండి అసెంబ్లీ స్థానాన్ని నిలబెట్టుకున్నాడు కానీ 2004 లోక్‌సభ ఎన్నికలకు ముందు కాంగ్రెస్‌లో చేరాడు. 2007, 2012లో కాంగ్రెస్ అభ్యర్థిగా మండి అసెంబ్లీ స్థానం నుండి గెలుపొందాడు. 2017లో ఎన్నికలకు ముందు రామ్, తన మనవడు ఆశ్రయ్ శర్మతో కలిసి బీజేపీలో చేరాడు.
బీజేపీ హయాంలో హిమాచల్ ప్రదేశ్ రాష్ట్రంలో శర్మ విద్యుత్ శాఖ మంత్రిగా ఉన్నాడు. నటుడైన ఇతని మరో మనవడు ఆయుష్ శర్మ, సూపర్ స్టార్ సల్మాన్ ఖాన్ సోదరిని వివాహం చేసుకున్నాడు.
2017లో భారతీయ జనతా పార్టీలోకి చేరి 2019లో భారత జాతీయ కాంగ్రెస్‌లోకి తిరిగి వచ్చారు.
మరణం
సుఖ్ రామ్ అనారోగ్యంతో బాధపడుతూ 2022 మే 7న ఢిల్లీలోని ఆల్ ఇండియా ఇన్‌స్టిట్యూట్ ఆఫ్ మెడికల్ సైన్సెస్ (ఎయిమ్స్‌)లో చేరి చికిత్య పొందుతూ ఆరోగ్యం విషమించడంతో మే 11న మరణించాడు.
మూలాలు
వర్గం:1927 జననాలు వర్గం:2022 మరణాలు వర్గం:లోక్‌సభ సభ్యులు వర్గం:ఉత్తర ప్రదేశ్ రాజకీయనాయకులు
ఎస్‌. రామమునిరెడ్డి
రాజకీయ జీవితం
ఎస్‌. రామమునిరెడ్డి 1982లో ఎన్టీ రామారావు టీడీపీ స్థాపించినప్పుడు ఆ పార్టీలో చేరి రాజకీయాల్లోకి అడుగుపెట్టి 1983లో జరిగిన ఆంధ్రప్రదేశ్ అసెంబ్లీ ఎన్నికల్లో కడప నియోజకవర్గం నుండి టీడీపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత ఎన్టీఆర్ తొలి కేబినెట్లో వైద్య ఆరోగ్యశాఖ మంత్రిగా బాధ్యతలు చేపట్టి, 1984లో జరిగిన రాజకీయ సంక్షోభంలో నాదెండ్ల భాస్కరరావు వర్గంలో చేరి ఆయన మంత్రివర్గంలో ఒక నెల పాటు మంత్రిగా పనిచేశాడు.
ఎస్‌. రామమునిరెడ్డి ఆ తరువాత రాజకీయాలకు దూరంగా ఉంటూ, తిరిగి 1999లో తెలుగుదేశం పార్టీలో చేరి రాజ్యసభ సభ్యుడిగా నియమిడయ్యాడు. ఆయన 2019 జులై 7న హైదరాబాదులో బీజేపీ జాతీయ అధ్యక్షుడు అమిత్‌షా సమక్షంలో భారతీయ జనతా పార్టీలో చేరాడు.
మూలాలు
వర్గం:ఆంధ్రప్రదేశ్ శాసన సభ్యులు (1983) వర్గం:భారతీయ జనతా పార్టీ రాజకీయ నాయకులు
సింధు లిపి
సింధు లిపి (లేదా హరప్పా లిపి) అనేది సింధు లోయ నాగరికత విలసిల్లిన రోజులలో వాడబడిన కొన్ని చిహ్నాల సముదాయం. ఈ లిపి క్రీ.పూ 3500 నుండి క్రీ.పూ 2000 వ వరకు ప్రాచుర్యంలో ఉంది. ఈ చిహ్నాలు ఉన్న శాసనాలు అత్యంత చిన్నవిగా ఉన్నాయి. అసలు ఈ చిహ్నాలు ఒక భాషను రాయడానికి వాడారా లేదా అనేది స్పష్టంగా తెలియరాలేదు. అసలు ఇది ఒక లిపి అనే విషయం కూడా వివాదాస్పదమే. ఎన్నో ఏళ్ళుగా కృషి చేస్తున్నా ఈ లిపిని, దాని వెనుక ఉన్న భాషను ఛేదించలేక పోయారు. ఈ లిపిని వేరే భాషలో అర్థం చేసుకోవడానికి అవసరమైన ద్విభాషా శాసనాలు కూడా ఏమీ అందుబాటులో లేవు. చాలా కాలం పాటు ఈ లిపిలో మార్పులు కూడా రాలేదు.
ఈ చిహ్నాలను 1853వ సంవత్సరంలో అలెగ్జాండర్ కన్నింగ్‌హామ్ అనే పురాతత్వ శాస్త్రవేత్త మొట్టమొదటి సారిగా ఒక బొమ్మ రూపంలో ప్రచురించాడు. అప్పటి నుండి ఈ చిహ్నాలు ముద్రితమై ఉన్న వస్తువులు 4,000 వరకు దొరికాయి. వీటిలో కొన్ని ఎక్కడో సుదూర ప్రాంతమైన మెసొపొటేమియా లో కూడా దొరికాయి. 1970 వ దశకం ప్రారంభంలో ఐరావతం మహదేవన్ అనే శాస్త్రజ్ఞుడు సుమారు 3,700 ముద్రలకు సంబంధించిన పాఠ్యాన్ని ప్రచురించాడు. అందులో 417 వేర్వేరు గుర్తులు, వివిధ రకాలైన నమూనాలలో అమర్చబడి ఉన్నాయి. ఒక్కో శాసనానికి సగటున ఐదు చిహ్నాలున్నాయి. అత్యంత పొడవైన దానిపై కేవలం 17 చిహ్నాలు మాత్రమే ఉన్నాయి. ఈ లిపి కుడి వైపు నుండి ఎడమ వైపుకు రాయబడుతుందని ఆయనే కనుగొన్నాడు.
సింధు లిపి-బ్రాహ్మీ లిపి
భారతదేశ చరిత్రకు సంబంధించిన ఒక కాలాన్ని-అది అతి పురాతనమైన కాలం కూడాను-దాని గురుంచి తెలుసుకోవడానికి సింధులిపి ఒక ఆధారం. కాని సింధులిపి గురుంచి పూర్తి చిహ్నాలకు సంబంధించి జరిగిన పరిశోధనలు బహు స్వల్పమే. దక్షిణ భారతదేశంలో సానూర్ వద్ద, బెంగాల్ లో గంగానది ఒడ్డున ఉన్న చంద్రకేతుఘర్ వద్ద చరిత్రకు సంబంధించిన త్రవ్వకాలను 1935 వ సం.లో ప్రముఖ ఆర్కియాలగిస్ట్ ఎస్.కె.రే గారు పరిశోధించారు. చంద్రకేతుఘర్ ఒకప్పుడు గంగలో ఒక పాయసముద్రంలో పడుతూవచ్చిన స్థలంగా భావించబడినది. అందువలన ఇక్కడ రే గారు పరిశోధన వలన సింధులిపి సంబంధించిన కొన్ని శాసనాలు లభించినవి. భారతదేశ చరిత్రలో సింధునాగరికత ఒక కాలానికి సంబందించినది. ఆ తరువాత ఈచరిత్ర సంగతి ఏమో అంతు పట్టడంలేదు. మౌర్యులు మగధలో రాజ్యం కట్టుకున్న తరువాత నుంచీ తిరిగి చరిత్ర సంగతి అంతుపడుతున్నది. ఈ రెండుకాలాల మధ్య కాలంలో నడిచిన చరిత్ర సంగతి ఏమిటి? ఈ నడిమి కాలం దాదాపు 1000 సం.లుంటుందని చారిత్రుకులు భావిస్తున్నారు. సింధు నాగరికత క్రీ. పూ.1500 ప్రాంతంలో అంతమైపోయిందంటారు. కాని మన చరిత్ర క్రీ.పూ.300 కాలం దాటి మనకు ఆధారాలు శాసనాలు తక్కువగా లభ్యమవుతున్నాయి. మౌర్యుల కాలంలో బ్రాహ్మీ లిపి వాడుకలో ఉన్నది. బ్రాహ్మీ లిపి కి సింధు లిపి కి ఏమైనా సంబంధమున్నదా అన్న పరిశోధనకు శ్రీ. రేగారి త్రవ్వకాలలో దొరికిన మృణ్ముద్రలు, అశ్మముద్రలు వాటిపైన్ ఉన్న అక్షరాలు, సంజ్ఞలు చాలా వరకు చరిత్రకారులకు సహాయపడినవి. దీనికి సంబంధించి శ్రీ.రే గారు దాదాపు 30 పట్టికలు తయారు చేశారు.
మూలాలు
వర్గం:లిపులు వర్గం:సింధు లోయ నాగరికత
యాంటి ఆక్సిడెంట్
ఆంటీఆక్సిడెంట్ (ఆంగ్లం: Antioxidant) అనగా ఇతర రసాయన పదార్థాల ఆక్సీకరణాన్ని నిరోధించే ప్రదార్థం.
మానవులకు వరప్రదాయినులు
యాంటీ ఆక్సిడెంట్స్ మానవులకు వరప్రదా ప్రదాయినులు. ఇవి చాలాకాలం పాటు వయసు పైబడకుండా చేయడమే కాదు... ఆ వయసులో ఉండే వ్యాధినిరోధకతనూ సమకూరుస్తాయి. ఆ పని ఎలా చేస్తాయో తెలుసుకునే ముందుగా మనం మనలోని జీవకణాల గురించి తెలుసుకోవాలి. మన దేహమంతా జీవకణాలతో నిర్మితమై ఉంటుంది. ప్రతి జీవకణంలోనూ ప్రతిక్షణం జీవక్రియలు జరుగుతూనే ఉంటాయి. మన దేహాన్ని ఒక వాహనంతో పోల్చుదాం. ఇంధనం మండి, శక్తి విడుదల అయితేనే కదా బండి నడిచేది. అలాగే మన జీవక్రియలన్నీ నడవాలంటే కూడా ప్రతి జీవకణంలో ఇంధనం మండి, శక్తి వెలువడాలి. కణాల్లోని జీవక్రియల్లో జరిగిదేదిదే.
ఈ జీవక్రియల్లో మనం తీసుకున్న పదార్థాలు పరమాణువుల రూపంలో ఉండే అయాన్లుగా మారతాయి. ఒక పదార్థం మూలకంగా ఉన్నప్పుడు మాత్రమే అస్థిత్వాన్ని కలిగి ఉంటుంది. కానీ అది దాని పరమాణువులుగా మారి అయాన్ల రూపంలో ఉన్నప్పుడు అస్థిత్వం కలిగి ఉండక... తన అస్థిత్వం కోసం పక్కనున్న పదార్థాలతో రసాయనిక చర్య జరిపి మళ్లీ స్థిరమైన మూలకంగా ఏర్పడటం కోసం తపిస్తుంటుంది. ఈ క్రమంలో పక్కన ఏ పదార్థం ఉంటే దానితో రసాయనికచర్య జరుపుతుంది. ఇలా రసాయనిక చర్య జరపడం అంటే మామూలు పరిభాషలో దాన్ని తినేయడమే. ఉదాహరణకు బయటపడి ఉన్న ఒక ఇనుపముక్కతో గాలిలో ఉండే ఆక్సిజన్ రసాయనికచర్య జరిపిందనుకుందాం. ఒక కెమిస్ట్ పరిభాషలో చెప్పాలంటే అక్కడ ఆక్సీకరణం జరిగిందంటారు. కానీ మామూలు వ్యక్తుల భాషలో చెబితే ఆ ఇనుపముక్కకు తుప్పు పట్టిందంటారు. ఇలాగే మన దేహంలోని కణాల్లోనూ శక్తిని ఉత్పన్నం చేయడం కోసం మనం పీల్చుకునే ఆక్సిజన్ కణాల్లో పోషకాలను మండిస్తుంది. ఆ ప్రక్రియలో జరిగే ఆక్సిడేషన్ ప్రక్రియలో అయాన్లు వెలువడతాయి. ఆ అయాన్లపై విద్యుదావేశం ఉంటుంది కాబట్టి వాటిని ఫ్రీ రాడికల్స్ అంటారు. ఆ అయాన్లపై ఉండే విద్యుదావేశాలు రెండు... పాజిటివ్, నెగెటివ్ చర్య జరిపి ఒక న్యూట్రల్ పదార్థాన్ని ఏర్పరిస్తేనే గాని మళ్లీ ఆ అయాన్ల ప్రభావం అంతరించదు. ఈ ప్రక్రియలో ఆక్సిడేషన్ తర్వాత అయాన్లు వెలువడతాయి కాబట్టి వాటిని ఆక్సిడెంట్స్ అనుకోవచ్చు. ఇక మనం తీసుకునే తాజా పండ్లు, ఆకుకూరల్లోని పోషకాలు ఆ అయాన్లతో వెంటనే చర్య జరిపి, మన దేహంలోని మిగతా కణాలు వెంటనే దెబ్బతినకుండా కాపాడతాయి. అంటే ఆక్సిడెంట్స్‌కు వ్యతిరేకంగా పనిచేస్తాయి కాబట్టి వాటిని ‘యాంటీ-ఆక్సిడెంట్స్’ అంటారన్నమాట.
కణకాలుష్యం నుంచి విముక్తి, దీర్ఘకాలపు యౌవనప్రాప్తి
వాహనంలో ఇంధనం మండినప్పుడు శక్తి వెలువడి వాహనాన్ని నడిపిస్తుంది. ఈ క్రమంలో విడుదలైన కాలుష్యపు పొగ... వాహనానికి ఉన్న గొట్టం ద్వారా బయటకు వస్తుంది. మరి మన దేహంలోని కణాల్లోనూ ఇదే ప్రక్రియ జరుగుతుందని చెప్పుకున్నాం కదా. అప్పుడు కూడా మన దేహకణాల్లో మనం పీల్చుకున్న ఆక్సిజన్ వల్ల (శ్వాసక్రియ కారణంగా), ఒక పక్క కణనిర్మాణమూ, మరో పక్క కాలుష్యంతో కణ నాశనం... ఇలా జరిగే కణనాశన ప్రక్రియను అరికట్టేందుకు కణం మరమ్మత్తు చేయబడటం... ఇవన్నీ జరిగే జీవక్రియల్లో (అంటే జీవక్రియ కార్యకలాపాల్లో), శక్తివనరు అయిన గ్లూకోజ్ మండి శక్తి వెలువడే ప్రక్రియలో (అంటే ఇన్‌ఫ్లమేషన్ ప్రక్రియలో) కణాల్లోనూ కాలుష్యాలు ఏర్పడతాయి. ఇవి శరీరంలో లోపల ఏర్పడే కాలుష్యాలు. కాగా మన వాతావరణంలోనూ దేహకణాలకు హానిచేసే కాలుష్యాలు ఉంటాయి. అవి... వాతావరణ కాలుష్యం, సూర్యకాంతి, ఎక్స్-రేలు, పొగ, ఆల్కహాల్ వంటివి. ఇవన్నీ మనలో అంతర్గతంగా ఏర్పడే కాలుష్యాలు, బయటి కాలుష్యాలు కలగలసి మన దేహ కణాలను నిత్యం దెబ్బతీస్తూ ఉంటాయి. ఒకవేళ ఇలా దెబ్బతీయడమే ఎక్కువగా జరుగుతుంటే మన కణాలకు త్వరగా వృద్ధాప్యం వస్తుంది. ఒకవేళ అప్పటికప్పుడు ఆ కాలుష్యాలను తొలగిస్తూ, అవి చూపే ప్రభావాలను తగ్గిస్తూ ఉండే పోషకాలను మనలోకి పంపిస్తున్నామనుకోండి. అప్పుడు కణం దీర్ఘకాలం ఆరోగ్యంగా, యౌవనంగా ఉంటుంది కదా. అలా ఉండటం వల్ల ఒకపట్టాన మనకు వృద్ధాప్యం దరిచేరదు.
వ్యాధుల నుంచి రక్ష
యాంటీ ఆక్సిడెంట్స్ (నిరోధక ఆక్సీకరణులు) అనేక వ్యాధుల నుంచి మన దేహాన్ని రక్షిస్తాయి. ప్రధానంగా రెండు రకాలుగా ఇవి శరీరంలోని కణాలను కాపాడతాయి. ఒకటి పోషకాల రూపంలో తీసుకున్నప్పుడు అంటే విటమిన్లు, ఖనిజాలు (మినరల్స్) గా స్వీకరించినప్పుడు. దాంతోపాటు ప్రోటీన్ల రూపంలోని కొన్ని పోషకాలు మన దేహంలోకి వెళ్లాక రసాయనికచర్యల తర్వాత ఎంజైములుగా మారి కూడా కణాల పాలిట శ్రీరామరక్షగా ఉంటాయి. ఇలా ఈ రెండు తరహాల్లో అవి మనల్ని ఏ క్యాన్సర్ ఏ గుండెజబ్బులు (రక్త ప్రసరణ వ్యవస్థ), ఏ పక్షవాతం (స్ట్రోక్), ఏ అల్జైమర్స్ ఏ వ్యాధినిరోధకశక్తి లోపంతో వచ్చే జబ్బులు ఏ రుమటాయిడ్ ఆర్థరైటిస్ ఏ క్యాటరాక్ట్... వంటి ఎన్నో వ్యాధుల నుంచి కాపాడతాయి.
యాంటీ ఆక్సిడెంట్స్ పనితీరుకు ఒక ఉదాహరణ
యాంటీ ఆక్సిడెంట్స్ ఎలా పనిచేస్తాయో తెలుసుకోడానికి ఒక చిన్న ఉదాహరణ. మీరు ఒక ఆపిల్‌ను కోసి వాతావరణంలో ఉంచారనుకోండి. ఆపిల్‌లోని ఇనుముతో గాలిలోని ఆక్సిజన్ చర్య జరిపి కాసేపటి తర్వాత అది బ్రౌన్ రంగులోకి మారుతుంది. కానీ ఒక నిమ్మకాయను పిండి ఆ రసాన్ని ఆపిల్ ముక్కలపై పడేలా చేస్తే అది అలా మారదన్నమాట. అంటే నిమ్మరసంలోని విటమిన్ ‘సి’ అనే యాంటీ ఆక్సిడెంట్... ఆపిల్‌లోని ఇనుము కణాల (ఫ్రీరాడికల్స్) తో), గాలిలోని ఆక్సిజన్ కణాల (ఫ్రీ-రాడికల్స్) తో చర్యజరపకుండా కాపాడిందన్నమాట. ఈ క్రమంలో ఆక్సిజన్ కణాలతో నిమ్మలోని యాంటీఆక్సిడెంట్స్ చర్య జరిపి ఆపిల్ ను రక్షించాయన్నమాట. యాంటీ ఆక్సిడెంట్స్ ఆపిల్ ముక్కలను తాజాగా ఉంచినట్లు, మన దేహంలోని కణాలనూ తాజాగా ఉంచుతాయి.
యాంటీ ఆక్సిడెంట్స్‌లో రకాలు
thumb|right|350px|గ్లుటాథయోన్ యొక్క స్పేస్ ఫిల్లింగ్ మోడల్ చిత్రం.
ప్రకృతిసిద్దంగా దొరికే యాంటీ ఆక్సిడెంట్లు
ఆకుకూరలు, ఫలములు, కాయగూరలలో యాంటీ ఆక్సిడెంట్లు సమృద్దిగా దొరుకును. ఆకుకూరలుః గోంగూర, తోటాకు, పొన్నగంటికూర, కొయ్యగూర, అటికిమామిడాకు, గురుగాకు, చెంచుళ్ళాకు, పుదీన, మునగాకు, మెంతాకు మొదలైన ఆకుకూరలలో యాంటీ ఆక్సిడెంట్స్ చాలా ఎక్కువగా ఉన్నాయి. చిక్కుళ్ల పైతోలులో ఉండే పాలీఫినాల్స్ అనే పోషకాలు చాలా విలువైన యాంటీ ఆక్సిడెంట్లు. ఇక రాజ్మా, కిడ్నీ బీన్స్ కూడా మంచి యాంటీ ఆక్సిడెంట్లే. వీటిల్లో లైకోపిన్ అనే పోషకం ఉంటుంది. ఇది యాంటీ-క్యాన్సరస్‌గా పనిచేసే యాంటీఆక్సిడెంట్. అయితే టొమాటోలు తినడం ద్వారా లభ్యమయ్యే లైకోపిన్ మన శరీరంలో ఇంకడానికి ఆరోగ్యకరమైన కొవ్వులు కావాలి. అందుకే వాటిని నాణ్యమైన నూనెతో చేసిన వంటకంగా తీసుకుంటే ఎంతో ఆరోగ్యం. బాదం, ఆక్రోట్, వేరుశనగ గింజలు వంటి వాటిల్లో విటమిన్ ‘ఇ’ పుష్కలంగా ఉంటుంది. ఇది కణాలను దెబ్బ తినకుండా రక్షించి, వయసు పైబడనివ్వకుండా చేస్తుంది. అంతేకాదు.. క్యాన్సర్, గుండెజబ్బులు, క్యాటరాక్ట్ వంటి జబ్బుల నుంచి కాపాడుతుంది. విటమిన్ ‘ఇ’ మరో విటమిన్ అయిన ‘సి’తో కలిసి కొన్ని దీర్ఘకాలిక జబ్బుల నుంచి రక్షణ కల్పిస్తుంది. బ్లూబెర్రీ, స్ట్రాబెర్రీ వంటి పండ్లలో యాంథోసయనిన్, హైడ్రాక్సిసిన్నమిక్ ఆసిడ్, హైడ్రాక్సీబెంజోయిక్ ఆసిడ్, ఫ్లేవనాయిడ్స్ అనే పోషకాలు, విటమిన్‌‘సి’ పుష్కలంగా ఉంటాయి. ఇది అన్ని యాంటీ ఆక్సిడెంట్స్‌లలోకెల్లా ప్రభావవంతమైనది. పై పోషకాలన్నీ కలిసి మన శరీరానికి ఎన్నో విధాల రక్షణను, ఆరోగ్యాన్నీ సమకూరుస్తాయి. ఎన్నో ఇన్ఫెక్షన్ల బారి నుంచి మనల్ని కాపాడతాయి. మన దేహంలోని కండరాలు, ఎముకలతో బలంగా పట్టి ఉంచేందుకు దోహదపడే కొలాజెన్ ఉత్పాదనకు తోడ్పడతాయి. మన రక్తనాళాలన్నీ చివరల వరకూ మూసుకుపోకుండా సంరక్షిస్తూ... ఏదైనా గాయం అయినప్పుడు వెంటనే మానేందుకు ఉపకరిస్తాయి. అంతేకాదు... పై పోషకాలు ఇనుము, ఫోలేట్ అనే పోషకాలు మన దేహంలోకి వేగంగా ఇమిడిపోయేలా చేస్తాయి. ఈ పండ్లలో ‘రిస్వెరట్రాల్’ అనే పోషకం ఉంటుంది. ఇది మన శరీరంలో ఉత్పత్తి అయ్యే హానికరమైన కొలెస్ట్రాల్‌ను నియంత్రించడానికి సమర్థంగా ఉపయోగపడుతుంది. మనం చాలా ప్రభావవంతమైన విటమిన్ ‘సి’తో పోల్చినా ద్రాక్షలో ఉండే రిస్వెరట్రాల్ పోషకం హాని చేసే కొలెస్ట్రాల్ (ఎల్‌డీఎల్) పట్ల దాదాపు 10 నుంచి 20 రెట్లు అధిక ప్రభావపూర్వకంగా పనిచేసి చాలా వేగంగా దాన్ని నిర్వీర్యం చేస్తుంది. అందుకే ద్రాక్షపండ్లు గుండెజబ్బులు రాకుండా రక్షణ కల్పిస్తుంది.
యితర లింకులు
వర్గం:రసాయన శాస్త్రము వర్గం:శరీర నిర్మాణ శాస్త్రము వర్గం:శరీర ధర్మ శాస్త్రము
పరకాల పఠాభిరామారావు
స్వాతంత్ర్య సమర యోధుడు.హేతువాది. పశ్చిమగోదావరి జిల్లా కవిటం గ్రామంలో జన్మించారు. విజయవాడలో స్థిరపడ్డారు. విశాలాంధ్ర పత్రికలో ఎడిటర్ గా పనిచేశారు.
మూలాలు
వర్గం:తెలుగు రచయితలు వర్గం:పశ్చిమ గోదావరి జిల్లా పాత్రికేయులు వర్గం:విజయవాడ వ్యక్తులు వర్గం:పశ్చిమ గోదావరి జిల్లా స్వాతంత్ర్య సమర యోధులు వర్గం:పులుపుల వెంకటశివయ్య అవార్డు గ్రహీత
భాణం
భాణం దశరూపక భేదాలలో ఒకటి. రూపకం అంటే రంగస్థల ప్రదర్శనకు అనువైన రచన. ఇవి ఈనాటి స్క్రిప్ట్ ల వంటివి. సినిమాలు తీయుటకు అనువైన రచనల వంటివి.
దశ రూపకాలు
ఈ దశ రూపకాలు పది రకాలు;
భాణం- విధానం
భాణం లో ఒకే ఒక అంకం ఉంటుంది. ఒకే ఒక పాత్ర ఉంటుంది. ఒకే ఒక కల్పిత ఇతివృత్తం ఉంటుంది. ఇతివృత్తం ఎలాంటిదైన ఆ పాత్ర దాని గురించి, తన అనుభవాలను గాని ఇతరుల అనుభవాలను కాని వర్ణించి, అభినయించి, వివరిస్తాడు. ఇటువంటి పాత్ర ధూర్తుడు గాని విటుడు గాని అయి ఉంటాడు. ఒకొక సారి ఆకాశం లో ఎవరో అదృశ్య పురుషుడు (ఆకాశ రామన్న లాంటి వాడు అన్నమాట!) చెపుతున్న మాటలను విని వాటిని మనకు వివరిస్తుంటాడు ధూర్తుడు. ఉప్పులూరి వెంకట కవి తన సకల లక్షణ సార సంగ్రహం అనే పుస్తకంలో ‘అంబాల భాణం’ గురించి వర్నిచాడు కాని, దాని కర్త ఎవరో తెలియరాలేదు.
మూలాలు
3. సమగ్ర ఆంధ్ర సాహిత్యం, ఆరుద్ర, తెలుగు అకాడెమి, 2008 ఎడిషన్, పుట 631
ఇతర లింకులు
వర్గం:నాటక భేదములు
ఆబ్రహాము లింకను చరిత్ర
ఆబ్రహాము లింకను చరిత్ర  ప్రముఖ గ్రంథాలయ ఉద్యమకారుడు గాడిచర్ల హరిసర్వోత్తమ రావు రచించిన విశిష్ట రచన. దీనికి కొమర్రాజు వెంకట లక్ష్మణరావు గారు సంపాదకత్వం వహించారు. ఇది అమెరికా మాజీ అధ్యక్షుడు అబ్రహం లింకన్ (1809-1865) జీవిత చరిత్ర ఆధారంగా తెలుగులో రచించబడి విజ్ఞాన చంద్రికా మండలి, మద్రాసు ద్వారా ముద్రించబడింది.
సైదాపేట్
Saidapet was founded by the Nawab of the Carnatic in the 18th century AD and was named Sayyid Khan Pettah after Sayyid Khan, the army commander of the Nawab's forces. When the kingdom began to decline, Saidapet was occupied by the British East India Company and was made the administrative headquarters of Chingleput district. The health district in Chengalpet district is split into Saidapet hud and Kanchipuram hud. Panagal building which is a part of Saidapet is a famous landmark.
చరిత్ర
Saidapet is named after Sayyid Shah (Sayyid Musalman Sahib), a high-ranking 18th-century official of the court of the Nawab of Arcot. The then Nawab of Arcot gifted these parts to Sayyid Shah in 1730. However, Saidapet at that time also included Kotturpuram and Nandanam.
The Maraimalai Adigal Bridge (previously the Marmalong Bridge) connects the northern banks of the Adyar river with the south. This bridge was originally built in 1726 by Coja Petrus Uscan. The dilapidated old bridge was replaced by a new one in the 1960s built as part of the reconstruction and modernization efforts.
ఆబ్రహాము లింకను చరిత్ర
రచయిత తన రచనకు ఇంగ్లీషులో థేయర్సను రచించిన "ఆబ్రహాము లింకను జీవితము" ఆధారమని పేర్కొన్నారు. తెలుగు భాషాభివృద్ధికి కృషిచేస్తున్న వారందరికీ తన ఈ కృతిని అంకితమిచ్చారు.